Държавен вестник, бр. 86, 2024 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  86
6.11. Ветеринарномедицинските продукти 
се прилагат при животни след издаване на 
рецепта от ветеринарния лекар.
6.12. Рецептата се изготвя в три еднообразни 
екземпляра – по един за собственика на жи­
вотновъдния обект или негов представител, за 
регионалната ветеринарномедицинска служба 
и за ветеринарния лекар, който я е издал, и 
тя не се изпълнява повторно.
6.13. Не се третират със зоотехническа цел 
продуктивни животни, както и животни за:
6.13.1. угояване по време на угоителния 
период;
6.13.2. разплод в края на репродуктивния 
период от живота им.
6.14. С цел търговия на пазара може да 
се пускат животни за разплод в края на ре­
продуктивния период от живота им, които 
по време на този период са били третирани, 
съгласно изискванията.
6.15. Търговия с елитни, по-специално 
състезателни, циркови или предназначени за 
развъждане или изложби коне, вкл. и с регис­
трирани еднокопитни животни, третирани 
с алил-тремболон или бета-агонисти, при 
спазване на изискванията може да се осъ­
ществи и преди изтичане на карентния срок 
на посочените субстанции, при условие че в 
паспорта за идентификация на еднокопитни, 
който ги придружава, са записани видът и 
датата на третирането им с тях.
6.16. Месо или суровини и храни, добити 
от животни, третирани със субстанции с 
естрогенно, андрогенно, гестагенно или бе­
та-агонистично действие, се пускат на пазара 
само при условие че:
6.16.1. са спазени изискванията за предпис­
ване или прилагане от ветеринарния доктор;
6.16.2. карентният срок на съответната 
субстанция е изтекъл, преди животните да 
бъдат заклани.
7. Прилагане на законоустановено изиск­
ване за управление (ЗИУ) 7 – Продукти за 
растителна защита
7.1. Земеделските стопани при земедел­
ската си дейност трябва да използват само 
разрешени ПРЗ.
7.2. Земеделските стопани трябва да упо­
требяват продуктите за растителна защита при 
спазване на условията и обхвата, при които 
са разрешени и посочени върху етикетите.
7.3. При опазването на растенията и рас­
тителните продукти земеделските стопани 
трябва да прилагат принципите на добрата 
растителнозащитна практика:
7.3.1. определението за „добра растително­
защитна практика“ е посочено в чл. 3, т. 18 от 
Регламент (ЕО) № 1107/2009 на Европейс­кия 
парламент и на Съвета от 21 октомври 2009 г. 
относно пускането на пазара на продукти за 
растителна защита и за отмяна на директиви 
79/117/ЕИО и 91/414/ЕИО на Съвета (OB, L 
309, 24.11.2009 г.) и означава практика, при 
която се подбира, дозира и разпределя във 
времето третирането на определени растения 
или растителни продукти с ПРЗ, в съответствие 
с условията за тяхната разрешена употреба, 
така че да се гарантира приемлива ефикас­
ност с минимално необходимо количество 
при надлежно отчитане на местните условия 
и възможностите за контрол на културата и 
за биологичен контрол;
7.3.2. прилагат се публикуваните на елек­
тронната страница на БАБХ добри расти­
телнозащитни практики по култури, които 
представляват стандартизирани помагала за 
земеделските стопани за комплексно опазване 
на културите от вредители.
7.4. Спазване на Принципите на добрата 
растителнозащитна практика при опазването 
на растенията и растителните продукти от 
вредители и изисквания при употреба на ПРЗ:
7.4.1. спазване на законоустановените мерки 
за опазване на пчелите от отравяне при упо­
треба на ПРЗ – от 1.03.2021 г. съгласно § 22 
от преходните и заключителните разпоредби 
на Наредба № 13 от 2016 г. за мерките за 
опазването на пчелите и пчелните семейс­тва 
от отравяне и начините за провеждане на 
растителнозащитни, дезинфекционни и де­
зинсекционни дейности (ДВ, бр. 70 от 2016 г.) 
оповестяването става по реда на чл. 9а от 
същата наредба в Електронната платформа на 
БАБХ за оповестяване на растителнозащит­
ните, дезинфекционните и дезинсекционните 
дейности (ЕПОРД);
7.4.2. спазване на буферните зони по Закона 
за защита на растенията (ЗЗР) при употреба 
на ПРЗ;
7.4.3. водене на записи за проведените 
растителнозащитни мероприятия и торене;
8. Законоустановено изискване за управле­
ние (ЗИУ) 8 – Устойчива употреба на пести­
циди, определя следните основни изисквания 
към земеделските стопани:
8.1. Да осъществяват правилно боравене 
със и съхранение на ПРЗ и празни опаковки, 
както и прилагане на мерки за измиване и 
почистване на оборудването след употреба на 
ПРЗ; при липса на оборудване за прилагане 
на продукти за растителна защита в стопан­
ството се изисква договор за външна услуга 
с правоспособен оператор съгласно Наредба 
№ 5 от 2016 г. за периодичните проверки на 
оборудването за прилагане на продукти за 
растителна защита (ДВ, бр. 11 от 2016 г.).
8.2. Земеделските стопани трябва да при­
тежават сертификат по чл. 83 от ЗЗР, издаден 
от изпълнителния директор на БАБХ или от 
оправомощено от него длъжностно лице, ако